Cuneiform Tablet Kt 94/k 946 (AKT 6a 63)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ša-lim-a-šùr ù šu-be-lúm DUMU i-dí-a-bi-im ni-kà-sí ma-aḫ-ri-ni i-sí-ú-ma 1 GÚ 13 ma-na URUDU lá-mu-na-am i-ṣé-er šu-be-lim ša-lim-a-šùr i-dí-i um-ma ša-lim-a-šùr-ma a-na šu-be-lim-ma i pí-i i-sú-ri-ik a-bi-a qá-tá-at a-bi-kà al-ta-pá-at lu i-ba-ba-tí-šu KÙ.BABBAR al-qé-ma a-na ḫu-bu-li-šu ú-ša-qí-il₅ lu i-na na-ru-qí-a KÙ.BABBAR ma-da-ma a-na ḫu-bu-ul a-bi-kà ú-ša-qí-il₅ al-kam ṭup-pí-a lu-kà-li-im-kà um-ma šu-be-lúm-ma we-da-am i-a-tí tù-la-ma-da-ni qá-dum a-ḫe-a-ma šé-a-ni IGI PUZUR₄-a-šùr IGI en-na-nim a-na a-wa-tim a-ni-a-tim kà-ru-um kà-ni-iš <gap> i-dí-ni-a-tí-ma IGI GÍR ša a-šùr ṭup-pá-am ša ší-bu-tí-ni ni-dí-in